Az alváz és üregvédelem ára függ a választott kezeléstől, az autó típusától, méretétől és évjáratától, valamint a rozsdásodás mértékétől! Amennyiben az autón nem csupán felületi rozsda, hanem mélyebb rozsdásodás, esetleg átlyukadások is találhatóak, a kezelés előtt rozsdátlanítási és lakatos plusz munkálatok is szükségesek, hogy az alvázvédelem a legoptimálisabb legyen a felületen. A felmerülő plusz munkálatokról minden esetben előzetesen árajánlatot küldünk, amikor már itt van az autó és fel tudtuk mérni az állapotát. A honlapunkon az "Árak" menüpont alatt megtekinthető, hogy alap esetben milyen összeggel kell számolni, ha valaki alváz- és üregvédelmet szeretne csináltatni az autóra.
Fontos! Egyes esetekben, bizonyos autótípusoknál az árképzés eltérhető lehet még az alapár tekintetében is. Ez azért van, mert számos korábbi tapasztalatainkat alapul véve, ismerjük már, hogy az egyes autótípusoknál milyen sajátosságok, érdekességek és nehézségek lehetnek, amik eltérnek a megszokottól. Tudjuk, hogy mely típusnál mire kell kiemelt figyelmet fordítani. Az autók esetében eltérő lehet a vázszerkezeti felépítésük, és az üregek belső kialakítása. Vannak olyan autótípusok ahol jellemzően a zeg-zugos nehezen elérhető részeken bújik meg a rozsda, és nehéz hozzáférni az egyes vázelemekhez az alvázvédés közben is. Van olyan autó aminek az alváza szinte teljesen be van borítva a takaró- és védőburkolatokkal (jellemzően a hybrid és elektromos autóknál) ott csak a szétszerelés és összerakás önmagában is rengeteg idő. A rögzítő patenteket sok esetben pótolni szükséges, mert a szétszerelést követően ugyanazzal a patenttel már nem lehet megfelelően rögzíteni a burkolatokat. Van 100 Ft-os és 1000 Ft-os patent is, tehát nem mindegy, hogy milyen patentből és mennyit kell, hogy pótoljunk. Pl.: a kis szériában gyártott autóknál jellemzően drágák a patentek is. Ezekben a kérdésekben mi már kiismerjük magunkat, és a korábbi tapasztalatainkat felhasználva egyes típusok esetében az alapár is módosul. Így fordulhat elő, hogy pl.: egy Toyota Prius típusú normál személyautóra, az árképzést tekintve az egyel nagyobb (Egyterű autóra vonatkozó) alapárat alkalmazzuk. Cserébe viszont biztos lehet benne, hogy nem a plusz munkaidőn, vagy a patenteken fogunk spórolgatni, mivel ezek így bele vannak kalkulálva az árképzésbe.  Ezért fontos, hogy minden esetben elsődlegesen az e-mailben kapott árajánlatot vegyük figyelembe, és ne a honlapon feltüntetett tájékoztató árakat!
Árajánlatot és időpontot a legegyszerűbben a honlapunkon lévő űrlap kitöltésével kérhet, az "Ajánlat- és időpontkérés" menüpont alatt.